Diari Oficial de la Generalitat Valenciana


Sumari del DOGV 4816, del 10-08-2004 (2004/7947)

Informació pública de la proposta de programació de l'actuació integrada per al desenvolupament de la unitat d'execució del denominat sector 1 de sòl apte per a urbanitzar de les normes subsidiàries.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7947


Organisme emissor
:   Ajuntament d'Almenara

Tipus de document
:   Anunci

Informació pública de la proposta de programació de l'actuació integrada per al desenvolupament de la unitat d'execució del denominat sector 1 de sòl apte per a urbanitzar de les normes subsidiàries. [2004/S7947]
  
En compliment del que establixen els articles 46.1, 2, 3, 4, de la Llei 6/1994, de 15 de novembre de 1995, Reguladora de l'Activitat Urbanística, l'Alcaldia mitjançant Decret 114/2004, ha acordat sotmetre a informació pública per termini de 20 dies la proposta de programació de l'actuació integrada per al desenvolupament de la unitat d'execució del denominat «Sector 1» de sòl apte per a urbanitzar de les normes subsidiàries d'Almenara ?integrada pel document programa i avantprojecte d'urbanització?, documentació que ha estat presentada en este ajuntament per José Ramón Iranzo Vidagany, en representació de la mercantil Actura, SL, termini que començarà a comptar a partir del dia següent de la publicació de l'últim anunci d'este edicte d'informació pública, que es publicarà en el Diari Oficial de la Comunitat Valenciana i en un diari d'informació general editat a la Comunitat Valenciana.
  
Durant este termini de 20 dies podrà qualsevol interessat consultar esta proposta de programa junt amb els instruments i documents ressenyats, a la Secretaria de l'Ajuntament, i els interessats podran presentar en l'esmentat termini, davant l'Ajuntament d'Almenara, al·legacions, així com a altres alternatives tècniques substancialment distintes de l'exposada al públic, i en els 10 dies següents a la finalització d'este termini, les corresponents proposicions juridicoeconòmiques per a executar qualsevol de les alternatives presentades.
  
Així mateix, l'Alcaldia ha acordat mitjançant el mateix Decret sotmetre a informació pública per termini d'un mes els instruments denominats: «document d'homologació de les normes subsidiàries del planejament del sector 1 de les normes subsidiàries de Almenara» i «pla parcial» de l'esmentat sector, de conformitat amb el que establix en l'article 52 de la Llei Reguladora de l'Activitat Urbanística, mitjançant anunci en el Diari Oficial de la Generalitat Valenciana i en un diari d'informació general editat a la Comunitat Valenciana, durant el termini d'exposició del qual els interessats podran consultar estos documents en la Secretaria de l'Ajuntament i en el Departament d'Urbanisme, en horari d'oficina, d'acord amb el que s'especifica en la Llei Reguladora de l'Activitat Urbanística, i es podran presentar durant este termini, en el Registre General de l'Ajuntament, les al·legacions o reclamacions que estimen oportunes.